Eskalantė

Eskalantė () – upė Jungtinėse Amerikos Valstijose, pietų Jutoje; Kolorado dešinysis intakas. Prasideda sutekėjus Birč Kriko ir Aper Voli Kriko upokšniams, prasidedantiems Didžiajame Baseine, Diksio nacionaliniame miške. Šie upeliai suteka į vakarus nuo Eskalantės miestelio. Upė vinguriuoja į rytus ir pietryčius grauždamasi per Kolorado plynaukštę suformuodama vaizdingą kanjoną (įsteigtas Grand Steirkeiso–Eskalantės nacionalinis paminklas). Įteka į Kolorado upę (Pauelo tvenkinį) kiek aukščiau San Chuano žiočių.Escalante River Basin, utahrivers.org

Upė didžiąją metų dalį būna mažavandenė ir sekli, tačiau smarkiai patvinsta po pavasarinių potvynių ir vasaros liūčių.WEBB, R. H., & BAKER, V. R. (1987). „Changes hydrologic conditions related to large floods on the Escalante River, south-central Utah“. International symposium on flood frequency and risk analyses (pp. 309–323).


1872 m. Eskalantės pavadinimą suteikė Džono Veslio Pauelo ekspedicija – upei vardas suteiktas pagal pirmąjį europietį, tyrinėjusi šiuos kraštus, ispanų pranciškonų misionierių Silvestrę Velesą de Eskalantę.Heath, Steven H. (1997). „A Historical Sketch of the Scientific Exploration of the Region Containing the Grand Staircase–Escalante National Monument“. Bureau of Land Management Science Symposium

 Šaltiniai 

Kategorija:JAV upės
Kategorija:Juta